สวัสดีค่ะ มีปานดำที่คางด้านซ้ายมาตั้งแต่เด็ก ใหญ่ปานกลาง ประมาณเหรียญ50สตางค์ เหมือนโตตามตัว แต่สังเกตุว่าหยุดโตเมื่ออายุประมาณ15-16 ตอนนี้อายุ21แล้ว รู้สึกเจ็บๆบวมๆที่ปานด้านล่างสุด แล้วไม่แน่ใจว่าปานเพิ่มขนาดขึ้นมาอีกหรือเปล่า อยากทราบว่าปานกำลังจะโตหรือเปล่าค้ะที่เป็นแบบนี้ หรือเป็นอันตรายหรือป่าว ถ้าจะไปศัลยกรรมเอาปานออก จะปลอดภัยหรือเปล่าค้ะ
สวัสดีคะ เรียนอย่างนี้ค่ะ ปาน เกิดจากการสร้างของชั้นผิวหนังที่เร็วเกินไปและมีการรวมตัวกันของเม็ดสีที่มากระจุกตัวกัน เนื่องจากการกระจายไม่ทันเมื่อมีการสร้างผิวหนังค่ะปานมักจะมีสีดำ หรือ สีน้ำตาล ซึ่งปรกติไม่เป็นอันตรายค่ะ อาจจะขยายใหญ่ตามขนาดของผิวได้ค่ะ แต่ส่วนใหญ่ไม่ขยายใหญ่ค่ะดังนั้นตอนนี้ถ้าสงสัยว่าจะมีปัญหาคงแนะนำให้ตรวจก่อนค่ะ เพราะถ้าเป็นปานที่ไม่ขยาย และไม่มีลักษณะลุกลาม ก็ไม่มีความจำเป็นต้องทำอะไรก็ได้ค่ะ แต่ถ้าต้องการเอาออกเพื่อความสวยงามก็อาจจะใช้การรักษาด้วยการผ่าตัด หรือ การใช้เลเซอร์ได้ค่ะแต่ถ้าปานขยายใหญ่ขึ้น และมีแผลบนปานอาจจะแสดงลักษณะของเนื้อร้ายได้ค่ะ ต้องรีบตัดชิ้นเนื้อไปตรวจค่ะดังนั้นตอนนี้แนะนำตรวจกับแพทย์เฉพาะทางผิวหนังค่ะ